Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 811/12/8803	Košice II, 4.4.2013
EEČ : 2-64-107-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX 
	sídlo organizácie: XXXXX
2.	XXXXX 
	sídlo organizácie: XXXXX
Obsahom zmieru je:
1) Obvinení vyhlasujú, že spáchali skutok, ktorý je predmetom tohto trestného stíhania a svoje konanie oľutovali.

2) Obvinení spoločne a nerozdielne uhradili poškodeným stranám škodu v plnej výške, ktorá im bola trestnou činnosťou spôsobená a ospravedlnili sa za svoje protiprávne konanie. 

3) Obvinení zložili na účet KP XXXXX šekovou poukážkou čiastku vo výške po 100.- € každý samostatne, z ktorej 50%, teda po 50.- € patrí štátu na peňažnú pomoc obetiam trestnej činnosti a zvyšok sumy t.j. po 50.- € určili na všeobecne prospešné účely na Obecný úrad XXXXX číslo účtu: XXXXX v DEXIA Banke,

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Juh pod spisovou značkou 4688/2012.
	V trestnej veci vedenej proti obvineným XXXXX a XXXXX pre prečin krádeže podľa § 20, § 212 ods. 2 písm. a/ Trestného zákona a prečin poškodzovania cudzej veci podľa § 245 ods. 1 Trestného zákona, ktorého sa dopustili na tom skutkovom základe, že dňa 2.12.2012 o 02.10 hod. v Košiciach na ul. XXXXX po predchádzajúcej vzájomnej dohode kuchynským nožom prepichli palivovú nádrž v spodnej časti tam zaparkovaného osobného motorového vozidla zn. VW Passat EČV XXXXX, z ktorej následne do pripravených bandasiek odčerpali 30 l nafty v hodnote 45.-€, čím tak pre poškodenú spoločnosť XXXXX XXXXX odcudzením nafty spôsobili škodu vo výške 45.-€ a pre spoločnosť XXXXX a.s. XXXXX poškodením palivovej nádrže spôsobili škodu vo výške 558,90.-€.

Odôvodnenie: 
Uznesením povereného príslušníka OO PZ KE - Juh sp. zn. ORP-4688/JU-KE-2012 zo dňa 2.12.2012 bolo podľa § 206 ods. 1/ Trestného poriadku vznesené obvinenie XXXXX a XXXXX za prečin krádeže podľa § 212 ods. 2 písm. a/ Trestného zákona a prečin poškodzovania cudzej veci podľa § 245 ods. 1 Trestného zákona na tom skutkovom základe, ako je to uvedené do výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1/ Trestného poriadku.

Obvinení a poškodení vyslovili súhlas s uzavretím zmieru. Obvinení slobodne a vážne vyhlásili, že spáchali skutok, za ktorý sú trestne stíhaní, pričom svoje konanie oľutovali a spoločne a nerozdielne nahradili poškodeným spoločnostiam škodu v plnej výške ako to požadovali. Zároveň sa poškodeným spoločnostiam ospravedlnili za svoje konanie. 

Obvinení zložili na účet Krajskej prokuratúry XXXXX finančnú čiastku vo výške po 100.- € každý samostatne, pričom kópie dokladov o zaplatení tvoria súčasť zmieru. Z uvedenej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinení určili sumu po 50.- € a zvyšok sumy t.j. po 50.- € určili na všeobecne prospešné účely na Obecný úrad XXXXX číslo účtu: XXXXX v DEXIA Banke.

Splnomocnená zástupkyňa poškodených spoločností súhlasila s uvedeným postupom.

Účastníci dohody zhodne prehlásili, že zmier uzavreli slobodne, vážne, zrozumiteľne a určito. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osoby obvinených a na ich osobné a majetkové pomery som dospel k záveru, že takýto spôsob
rozhodnutia je dostačujúci z hľadiska naplnenia účelu Trestného zákona, preto som rozhodol tak, ako je to vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor